Hof gee Molefe 3de keer pak oor die sowat R30 m. | Netwerk24
Deur Elvira Wood 24 April 2019 18:45
Brian Molefe toe hy nog uitvoerende hoof van Eskom was.
Dit spruit uit die hofsaak wat die vakbond Solidariteit teen
Molefe aanhangig gemaak het om hom te probeer dwing om die pensioengeld aan Eskom terug te betaal wat hy reeds van die kragreus ontvang het nadat hy in November 2016 daar weg is.
'n Volbank regters van die hooggeregshof het vroeër bevind dat sy reusagtige pensioenuitbetaling van sowat R30 miljoen onregmatig was.
Die hof het Molefe, wat in daardie stadium nog nie die volle bedrag ontvang het nie, beveel om die geld wat hy wel reeds ontvang het, terug te betaal en gelas dat hy ook vir die koste van die hofsaak verantwoordelik is.
Deon Reyneke, adjunkhoofsekretaris van die energiebedryf in Solidariteit, het gesê die feit dat Molefe se appèl-aansoeke nog elke keer misluk het, bewys dat hy geen kans op sukses het nie.
"Molefe is besig om homself in 'n hoek te dryf in 'n poging om die gereg te omseil, en 'n mens kan net so lank agter hofprosesse skuil," het Reyneke bygevoeg.